Richard Swinburne
Richard G. Swinburne (Smethwick, 26. 12. 1934. – ), britanski filozof, autor i profesor, poznat kao pionir u korištenju Bayesove vjerojatnosti u filozofiji religije, po rigoroznim filozofskim analizama odnosno rekonstrukcijama centralnih kršćanskih doktrina, te po temeljitom istraživanju raznih problema u filozofiji nauke, metafizici, epistemologiji, etici i drugim oblastima filozofije.

Biografija 
Swinburne je rođen 1934. u Smethwicku, engleskom gradiću u blizini Birminghama. Iako je odrastao u ireligioznoj porodici, još u školskim danima počeo je iskazivati interes za kršćanstvom i postajao je religiozan. Pohađao je prestižnu školu Charterhouse u Godalmingu i potom odslužio obvezni vojni rok u Kraljevskoj ratnoj mornarici gdje je postao prevodilac s ruskog jezika. Godine 1952. dobio je stipendiju za klasične studije i dvije godine kasnije upisao se na Koledž Exeter pri Univerzitetu u Oxfordu na kojem je studirao filozofiju, politiku i ekonomiju. Tokom studija fokusirao se na filozofiju i završio dva akademska stupnja (B.A. i B.Phil.) 1957. odnosno 1959. godine.

Na Oxfordu je otkrio da se studij filozofije ne bavi metafizičkim sistemima poput kršćanskog teizma, no ostao je u uvjerenju da filozofija pruža alate koji bi se mogli koristiti da se kršćanstvo dokaže kao intelektualno vjerodostojno, što je postavio kao svoj osobni zadatak. U završnoj fazi studija Swinburne se planirao zarediti kao anglikanski svećenik Engleske Crkve i upisao se na oxfordski teološki koledž St Stephen's House na kojem je 1960. stekao diplomu teologije, međutim, u konačnici se predomislio i odlučio se za karijeru profesionalnog filozofa. Od 1961. do 1963. zahvaljujući stipendiji Leverhulme radio je kao istraživački član Univerziteta u Leedsu gdje je proučavao historiju i filozofiju nauke, čije je poznavanje smatrao ključnim za intelektualne izazove suvremenom kršćanstvu.

Akademsku karijeru Swinburne je započeo 1963. kao predavač na Univerzitetu Hull u Kingstonu gdje je radio devet godina, uključujući tri posljednje godine kao viši predavač. U ovo doba fokusirao se uglavnom na filozofiju nauke i 1968. izdao svoju prvu knjigu Prostor i vrijeme (). Godine imenovan je za profesora filozofije na Univerzitetu Keele u Newcastleu na kojem je radio ukupno trinaest godina. Tokom ove faze više se orijentirao na filozofiju religije i objavio trilogiju o teizmu – Koherentnost teizma (), Postojanje Boga () i Vjera i razum (). Od 1982. do 1984. održao je predavanja na prestižnom seminaru Gifford () pri Univerzitetu u Aberdeenu i prezentirani materijal objavljen je u dvije publikacije – Lični identitet () i Evolucija duše ().

Vrhunac karijere za Swinburnea nastupa 1985. kada je postavljen za profesora filozofije na Univerzitetu u Oxfordu, zamijenivši na toj poziciji Basila Mitchella. Nakon 17 godina plodnog rada, godine 2002. je umirovljen i zamijenio ga je Brian Leftow. Za vrijeme ove profesure sastavio je novu seriju knjiga, tetralogiju o kršćanskim doktrinama – Odgovornost i pomirenje (), Otkrovenje (), Kršćanski Bog () i Providnost i problem zla (). Godine 1992. postao je članom Britanske akademije, a 1995. prešao je s anglikanstva na pravoslavlje.

Swinburne je u međuvremenu je radio i kao gostujući profesor na Univerzitetu u Marylandu (1969–1970), Univerzitetu u Liverpoolu (1977), Univerzitetu u Londonu (1981), Univerzitetu u Adelaideu (1982), Univerzitetu u Cardiffu (1983), Univerzitetu Syracuse, Univerzitetu u Birminghamu (1987), Univerzitetu u St. Louisu (1990), Indijskom vijeću za filozofska istraživanja, Državnom univerzitetu u Pennsylvaniji (1992), Univerzitetu Marquette (1997), Univerzitetu Sapienza u Rimu, Katoličkom univerzitetu u Lublinu (2002), Univerzitetu Yale, Univerzitetu u St. Louisu (2003), Univerzitetu u Minnesoti (2006), Univerzitetu Stetson (2008), Univerzitetu u Liverpoolu (2009), Pacifičkom univerzitetu Azusa (2013) i Univerzitetu Trent (2014). Uz povremena gostujuća predavanja, nakon umirovljenja posvetio se prvenstveno doradi svojih publikacija koje uključuju dvadesetak monografija i preko 120 naučnih članaka.

Opus 
 Space and Time, London; Melbourne; New York: Macmillan; St. Martin's Press, 1968
 The Concept of Miracle, London; New York: Macmillan; St. Martin's Press, 1970, 
 An Introduction to Confirmation Theory, London: Methuen, 1973, 
 The Coherence of Theism (1. dio trilogije o teizmu), Oxford: Clarendon Press, 1977, 
 The Existence of God (2. dio trilogije o teizmu), Oxford; New York: Clarendon Press; Oxford University Press, 1979, 
 Faith and Reason (3. dio trilogije o teizmu), Oxford; New York: Clarendon Press; Oxford University Press, 1981, 
 Space, Time and Causality: Royal Institute of Philosophy Conferences Volume 1981, Dordrecht: Springer, 1983, 
 Personal Identity (koautor: Sydney Shoemaker), Oxford: Blackwells, 1984, 
 The Evolution of the Soul (Gifford Lectures), Oxford; New York: Clarendon Press; Oxford University Press, 1986, 
 Miracles, New York; London: Macmillan, 1989, 
 Responsibility and Atonement (1. dio tetralogije o kršćanskim doktrinama), Oxford; New York: Clarendon Press; Oxford University Press, 1989, 
 Revelation: From Metaphor to Analogy (2. dio tetralogije o kršćanskim doktrinama), Oxford; New York: Clarendon Press; Oxford University Press, 1992, 
 "The Vocation of a Natural Theologian" u Philosophers Who Believe: The Spiritual Journeys of 11 Leading Thinkers (urednik: Kelly James Clark), Downers Grove, Illinois: InterVarsity Press, str. 179-202, 1993, 
 The Christian God (3. dio tetralogije o kršćanskim doktrinama), Oxford; New York: Clarendon Press; Oxford University Press, 1994, 
 Is There a God?, Oxford; New York: Oxford University Press, 1996, 
 Simplicity as Evidence of Truth, Milwaukee: Marquette University Press, 1997, 
 Providence and the Problem of Evil (4. dio tetralogije o kršćanskim doktrinama), Oxford: Clarendon Press; Oxford University Press, 1998, 
 Epistemic Justification, Oxford; New York: Clarendon Press; Oxford University Press, 2001, 
 The Resurrection of God Incarnate, Oxford; New York: Clarendon Press; Oxford University Press, 2003, 
 Was Jesus God?, Oxford; New York: Oxford University Press, 2008, 
 Free Will and Modern Science, Oxford; New York: Oxford University Press, 2011, 
 Mind, Brain, and Free Will, Oxford: Oxford University Press, 2013,

Literatura

Vanjske veze 
  Richard Swinburne, Oxford University
  Richard Swinburne, Boston Collaborative Encyclopedia of Western Theology
  Richard Granville Swinburne, Gifford Lectures

Britanski filozofi
Kršćanski filozofi
Analitički filozofi